**Výzva na predloženie žiadosti o zaradenie do DNS**

**(ďalej len „Výzva“)**

**„Servis a opravy systémov MaR tepelného hospodárstva“**

Dynamický nákupný systém vyhlásený podľa § 58 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

1. **Identifikácia obstarávateľSKEJ ORGANIZácie**

Názov: Dopravný podnik Bratislava, akciová spoločnosť

Sídlo: Olejkárska 1, 814 52 Bratislava

Štát: Slovenská republika

IČO: 00 492 736

Zapísaný: v Obchodnom registri Okresného súdu Bratislava I, Oddiel: Sa, vložka č.: 607/B

URL: [www.dpb.sk](http://www.dpb.sk)

Kontaktná osoba: Alena Morvayová

Telefón: (02) 5950 1484

E-mail: [morvayova.alena@dpb.sk](mailto:morvayova.alena@dpb.sk)

Komunikačné rozhranie**:** <https://josephine.proebiz.com>

Internetová adresa zákazky:<https://josephine.proebiz.com/sk/tender/40342/summary>

1. **Úvodné informácie o dynamickom nákupnom systéme**
2. Dynamický nákupný systém (ďalej aj ako „DNS“) je elektronický proces určený na obstarávanie tovaru, stavebných prác alebo služieb bežne dostupných na trhu. V tejto fáze obstarávateľská organizácia vyhlasuje zákazku primeraným aplikovaním postupu užšej súťaže, ktorej výsledkom je zriadenie DNS a zaradenie do nej záujemcov, ktorí preukážu splnenie podmienok účasti, tzv. kvalifikačných predpokladov, stanovené obstarávateľskou organizáciou vo výzve na predkladanie ponúk, t. j. vytvorí databázu „kvalifikovaných“ záujemcov. Ide však o otvorenú kontraktačnú platformu, kde sa môžu kvalifikovať nové hospodárske subjekty v podstate kedykoľvek počas celej doby trvania DNS.
3. Cieľom zriadenia DNS a zadávania zákaziek v DNS je umožniť obstarávateľskej organizácii flexibilné zadávanie zákaziek v súlade so zákonom o verejnom obstarávaní podľa svojich reálnych potrieb, t. j. v čase a rozsahu, ktorý mu je známy.
4. Hospodárske subjekty, ktoré majú záujem dodávať informačné a komunikačné technológie podľa požiadaviek obstarávateľskej organizácie môžu zaslať žiadosť o zaradenie do DNS prostredníctvom systému JOSEPHINE. Do DNS bude zaradený každý záujemca, ktorý požiadal o zaradenie a preukázal splnenie podmienok účasti. Počet záujemcov nie je obmedzený.
5. Obstarávateľská organizácia si vyhradzuje právo, že pri jednotlivých výzvach v rámci tohto DNS môže byť výsledkom aj vystavenie objednávky (a nie uzavretie zmluvy).
6. Základné pojmy:

**Záujemcom** sa pre účely tohto DNS rozumie hospodársky subjekt, ktorý podal žiadosť   
o zaradenie do DNS.

**Zaradeným záujemcom** sa na účely tohto DNS rozumie záujemca, ktorého žiadosť bola schválená a ktorý sa tak kvalifikoval do DNS. Iba zaradení záujemcovia budú vyzývaní na predkladanie ponúk do vyhlásených zákaziek.

**Žiadosť o zaradenie do DNS** (ďalej aj „žiadosť o účasť“) je prejavom vôle hospodárskeho subjektu byť vyzývaný na predloženie ponuky do zákaziek vyhlásených v zriadenom DNS a v prípade záujmu predložiť ponuku. Žiadosť o zaradenie do DNS je možné predkladať počas celej doby trvania DNS.

**DNS sa považuje za zriadené** v okamihu, keď obstarávateľská organizácia oznámi záujemcom, ktorí doručili žiadosť o zaradenie do DNS v základnej lehote na podanie žiadostí informáciu o zaradení do predmetného DNS.

**Základnou lehotou na podávanie žiadostí o zaradenie do DNS** sa rozumie lehota, ktorá je uvedená vo výzve na predkladanie ponúk.

1. **Opis predmetu zákazky**
2. Obstarávateľská organizácia zriaďuje toto DNS, prostredníctvom ktorého sa budú priebežne, podľa potreby obstarávateľskej organizácie zadávať jednotlivé zákazky na servis a opravy systémov MaR tepelného hospodárstva. Plnenia na základe tohto DNS budú realizované v Bratislave.
3. Rozsah predmetu konkrétnej zákazky, podrobná špecifikácia, konkrétne miesta dodania predmetu zákazky, ako aj ostatné doplňujúce informácie budú súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE.
4. Predmetom zákazky je zadávanie jednotlivých zákaziek v rámci vyhláseného DNS na predmet zákazky s názvom: Servis a opravy systémov MaR tepelného hospodárstva, ktoré sú zaradené podľa Spoločného slovníka obstarávania (CPV) v rozsahu skupiny:

72267100-0 Údržba programového vybavenia (softvér) informačných technológii

50532000-3 Opravy a údržba elektrických strojov, prístrojov a súvisiaceho vybavenia

50500000-0 Opravy a údržba čerpadiel, ventilov, kohútov a kovových nádob a strojov

50413100-4 Opravy a údržba zariadení na detekciu plynu

50411000-9 Opravy a údržba meracích prístrojov

1. **Predpokladaná hodnota DNS**: **100 000,00 EUR bez DPH**.
2. **Miesto plnenia:** Technický dispečing, plynové kotolne a výmenníkové stanice v areáloch DPB, a. s.
3. **Doba trvania DNS** je od jeho zriadenia do vyčerpania predpokladanej hodnoty alebo do uplynutia 48 mesiacov podľa toho, ktorá skutočnosť nastane skôr.
4. **Zdroj finančných prostriedkov**: Predmet zákazky bude financovaný z finančných prostriedkov obstarávateľskej organizácie.
5. **Výzvy na predkladanie ponúk v rámci zriadeného DNS**
6. V rámci zriadeného DNS sa budú vyhlasovať jednotlivé výzvy na predkladanie ponúk na dodanie konkrétnych služieb.
7. Predmetom zákaziek okrem poskytnutia služieb bude i poskytnutie súvisiacich služieb: vykonávanie pravidelných servisných činností systému merania a regulácie tepelného hospodárstva na miesto určené obstarávateľskou organizáciou.
8. **Komunikácia a vysvetľovanie**
9. Komunikácia medzi obstarávateľskou organizáciou a záujemcom/uchádzačom sa uskutočňuje v slovenskom alebo českom jazyku výhradne prostredníctvom informačného systému JOSEPHINE, prevádzkovaného na elektronickej adrese: https://josephine.proebiz.com/.
10. Tento spôsob komunikácie sa týka akejkoľvek komunikácie a podaní medzi obstarávateľskou organizáciou a záujemcami/uchádzačmi počas celého procesu verejného obstarávania.
11. Záujemca má možnosť registrovať sa do systému JOSEPHINE na webovom sídle https://josephine.proebiz.com/ pomocou hesla alebo aj pomocou občianskeho preukazu   
    s elektronickým čipom a bezpečnostným osobnostným kódom (eID). Spôsob registrácie je uvedený v knižnici manuálov a odkazov (ikona vpravo hore, vľavo od štátnej vlajky/jazyka používaného v systéme).
12. [Skrátený návod registrácie](https://store.proebiz.com/docs/josephine/sk/Manual_registracie_SK.pdf) záujemcu/uchádzača rýchlo a jednoducho prevedie procesom registrácie   
    v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému.
13. Na bezproblémové používanie systému JOSEPHINE je nutné používať jeden z podporovaných internetových prehliadačov:

− Microsoft Internet Explorer verzia 11.0 a vyššia,

− Mozilla Firefox verzia 13.0 a vyššia,

− Google Chrome alebo

− Microsoft Edge.

1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a výzvy na predkladania ponúk, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi obstarávateľskou organizáciou a záujemcami/uchádzačmi   
   a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon o verejnom obstarávaní.
3. Ak je odosielateľom zásielky obstarávateľská organizácia, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s obstarávateľskou organizáciou.
4. Ak je odosielateľom zásielky záujemca/uchádzač, tak po prihlásení sa do systému   
   a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľskej organizácii. Takáto zásielka sa považuje za doručenú obstarávateľskej organizácii okamihom jej odoslania v systéme JOSEPHINE v súlade s funkcionalitou systému.
5. V prípade potreby vysvetliť alebo objasniť údaje uvedené vo výzve na predkladanie ponúk, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému JOSEPHINE na elektronickej adrese: <https://josephine.proebiz.com/sk/tender/40342/summary>
6. Odpovede na žiadosti o vysvetlenie budú uverejnené vo webovej aplikácií JOSEPHINE   
   v danom DNS v časti „Dokumenty“. Obstarávateľská organizácia o uverejnení odpovede informuje všetkých známych záujemcov.
7. **Predkladanie žiadostí o zaradenie do DNS**
8. Žiadosť o zaradenie do DNS sa považuje za doručenú až momentom jej doručenia (nie odoslania) obstarávateľskej organizácii v systéme Josephine. Obstarávateľská organizácia odporúča uchádzačom predkladať žiadosť v dostatočnom časovom predstihu. Žiadosť uchádzača predložená po uplynutí lehoty na predkladanie ponúk nebude zaradená do DNS. Obstarávateľská organizácia umožní predkladanie žiadostí aj v dodatočnom termíne po zverejnení správy o zriadení DNS. Žiadosť o zaradenie sa predkladá elektronicky do systému JOSEPHINE, umiestnenom na webovom sídle:

<https://josephine.proebiz.com/sk/tender/40342/summary>

1. **Obsah žiadosti o zaradenie do dns**
2. Žiadosť o zaradenie musí byť obstarávateľskej organizácii predložená prostredníctvom príslušného rozhrania systému JOSEPHINE (záložka „Žiadosti“) v slovenskom alebo v českom jazyku. Žiadosť o zaradenie musí obsahovať nasledujúce dokumenty:
3. Vyplnenú a podpísanú **žiadosť o zaradenie** **do DNS** podľa prílohy č. 4.
4. Čestné vyhlásenie podľa prílohy č. 3.

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Lehota na predkladanie žiadostí o účasť**
2. Základná lehota na predkladanie žiadostí o zaradenie do DNS je do **19.05.2023 do 09:00 hod.**
3. Predkladanie ponúk v rámci vyhlásených zákaziek bude umožnené v zmysle zákona o verejnom obstarávaní len zaradeným záujemcom. Obstarávateľská organizácia bude vyhlasovať jednotlivé zákazky odoslaním výzvy na predkladanie ponúk všetkým zaradeným záujemcom naraz (zabezpečuje systém JOSEPHINE).

1. **Preukazovanie splnenia podmienok účasti**
2. **Podmienky účasti podľa § 32 týkajúce sa osobného postavenia**

Pre zaradenie do DNS musí záujemca spĺňať podmienky účasti týkajúce sa osobného postavenia:

1. podľa § 32 ods. 1 písm. e) zákona o verejnom obstarávaní, t. j. uchádzač musí byť oprávnený dodávať predmetné tovary, uskutočňovať stavebné práce alebo poskytovať službu.
2. podľa § 32 ods. 1 písm. f) zákona o verejnom obstarávaní, t. j. že uchádzač nemá uložený zákaz účasti vo verejnom obstarávaní.

Záujemca, ktorý je zapísaný v Zozname hospodárskych subjektov vedeného Úradom pre verejné obstarávanie, nie je povinný v procesoch verejného obstarávania predkladať doklady na preukázanie splnenia podmienok účasti týkajúce sa osobného postavenia podľa § 32 ods. 2 zákona o verejnom obstarávaní. V prípade preukázania splnenia podmienok účasti týkajúcich sa osobného postavenia prostredníctvom zápisu do zoznamu hospodárskych subjektov obstarávateľská organizácia upozorňuje záujemcov, že ich zaradenie bude trvať len do doby platnosti zápisu v zozname hospodárskych subjektov.

9.2 **Podmienky účasti podľa § 34 týkajúce sa technickej alebo odbornej spôsobilosti**

1. Podľa § 34 ods. 1 písm. a) zákona o verejnom obstarávaní, t. j. uchádzač predloží zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona.

Uchádzač preukáže realizáciu servisných prác na systémoch Honeywell, rady EXCEL 5000.

1. **Vyhodnocovanie návrhov na plnenie kritérií**
2. Komisia zriadená obstarávateľskou organizáciou v súlade so zákonom vyhodnotí ponuky uchádzačov predložených v rámci zadávania konkrétnej zákazky v rámci dynamického nákupného systému, ktoré neboli vylúčené, na základe objektívneho kritéria na vyhodnotenie ponúk, ktoré súvisí s predmetom zákazky a ktoré je nediskriminačné a podporuje hospodársku súťaž, určeného v prílohe č. 2 Kritérium na vyhodnotenie ponúk, pravidlá jeho uplatnenia týchto súťažných podkladov, v oznámení o vyhlásení verejného obstarávania, prípadne spresneného vo výzve na predkladanie ponúk a na základe pravidiel jeho uplatnenia, prípadne spresneného vo výzve na predkladanie ponúk.

**Zoznam príloh:**

Príloha č. 1 – Opis predmetu zákazky

Príloha č. 2 – Kritérium na vyhodnotenie ponúk

Príloha č. 3 – Čestné vyhlásenie

Príloha č. 4 – Žiadosť o zaradenie do DNS

Príloha č. 5 – VOP \_ práce a služby